Source: https://www.jogiforum.hu/hirek/41877
Timestamp: 2020-08-09 14:52:36
Document Index: 24869828

Matched Legal Cases: ['bíróság ', 'bíróság\n', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Alaptörvényt sért a szabálysértési törvény több rendelkezése - Az Alkotmánybíróság döntése jogalkotói mulasztást állapít meg | hírek | Jogi Fórum ﻿
2020.07.10. Jogi Fórum / Alkotmánybíróság
A szabálysértési törvény tiltott prostitúcióra vonatkozó rendelkezései 2020. július 1-jével módosultak. Az Alkotmánybíróság IV/412/2018. számú, mulasztásban megnyilvánuló alaptörvény-ellenesség megállapításáról szóló határozatában megállapította a korábbi szabályozás alaptörvény-ellenességét és elrendelte egy jogerősen befejezett szabálysértési ügy felülvizsgálatát.
Az Alkotmánybíróság hivatalból eljárva megállapította, hogy az Országgyűlés mulasztásban megnyilvánuló alaptörvény-ellenességet idézett elő azáltal, hogy a szabálysértési törvény 121–122. §-ai szerinti eljárási szabályozás nem áll összhangban a jogorvoslathoz való jog alkotmányos elvárásaival; ezért felhívta az Országgyűlést, hogy jogalkotói feladatának tegyen eleget 2020. december 31-ig.
Az Alkotmánybíróság megállapította továbbá, hogy a szabálysértési törvény 2020. június 30. napjáig hatályban volt tiltott prostitúcióra vonatkozó rendelkezése alaptörvény-ellenes volt abban a tekintetben, amelyben előírta a tizennyolcadik életévét be nem töltött személyek szabálysértési felelősségre vonását; az Alkotmánybíróság ennek megfelelően elrendelte az indítvány alapjául szolgáló szabálysértési ügy felülvizsgálatát.
Az indítványra okot adó ügyben az indítványozót tiltott prostitúció szabálysértése miatt pénzbírsággal sújtotta az elsőfokú bíróság, amely döntést a másodfokú bíróság is helybenhagyta. Az indítványozó hivatkozott többek között az alapvető jogok biztosának jelentésére, amely szerint a gyermekek emberi méltósághoz, valamint a védelemhez és gondoskodáshoz való jogával összefüggő visszásságot okoz az a jogi helyzet, hogy a kényszer vélelmezése helyett a magyar szabálysértési jogban a 14-18 év közötti személyek esetében is lehetőség van a felelősségre vonásra és szankcionálásra a tiltott prostitúciós tevékenység tényállása miatt. Az indítványozó álláspontja szerint továbbá a szabálysértési törvény 121–122. §-ainak szabályozása sérti a jogorvoslathoz való jogot, mert az elsőfokú bíróság döntésével szembeni jogorvoslati nyilatkozatok megtételének szabályait nem egyértelműen rendezi; továbbá nem biztosítja a felülvizsgálatot mint rendkívüli jogorvoslatot.
Az Alkotmánybíróság eljárása során észlelte, hogy a szabálysértési törvény tiltott prostitúcióra vonatkozó rendelkezései 2020. július 1-jével módosultak, amely módosítás folytán az indítványozó által is kifogásolt alaptörvény-ellenesség megszűnt. Mivel az Alkotmánybíróság megállapította a korábbi szabályozás alaptörvény-ellenességét, elrendelte a jogerősen befejezett szabálysértési ügy felülvizsgálatát, mivel az új szabályozás folytán az indítványozó vonatkozásában a szabálysértési felelősség alóli mentesülés vagy korlátozás következne. Az Alkotmánybíróság megállapította továbbá, hogy az indítványozónak az elsőfokú határozat elleni fellebbezéssel és annak elbírálásával kapcsolatos alkotmányos sérelmei nem az ügyben eljáró bíróságok jogalkalmazásából erednek, hanem abból, hogy a szabálysértési törvény támadott szabályozási hiánya következtében (a jogalkotói mulasztás kapcsán) alaptörvény-ellenes helyzet áll fenn, így az Alkotmánybíróság hivatalból felhívta az Országgyűlést, hogy jogalkotói feladatának tegyen eleget.
Dr. Jóri András: Az adatvédelemrõl rendszergazdáknak
Hoffman István: Közjogi viták 1848-49-ben
Dr. Ádám Antal
Új Alkotmány - miért is?
ALKOTMÁNYJOG - Minden, amit tudni akarsz a...
Létezik-e kábulathoz való jog?
Szabad-e az Alaptörvény alapján a kormány óriásplakátját rongálni? - Az Alkotmánybíróság döntést hozott (2020.08.06.)
Mikor terjeszthet elő perújítási indítványt a távollévő terhelt védője? - Az Alkotmánybíróság alkotmányos követelményt állapított meg (2020.07.29.)
alkotmányjog bővebben
A javítóintézeti nevelés - Büntetés helyett egy új esély? - Az intézkedés szabályozása és végrehajtása (2020.08.07.)
Bűnöző gyermekek - A fiatalkorúakra vonatkozó büntetőjogi szabályozás problematikája (2020.08.05.)
A kémkedés - egy súlyos és nehezen bizonyítható bűncselekmény - Amit a hírszerzés büntetőjogi megítéléséről tudni érdemes! (2020.08.03.)
Idén elmaradnak a nyári zenés-táncos fesztiválok - A kormány fenntartja a jelenleg hatályos intézkedéseket (2020.07.30.)
Azonos szintű jogszabályok közötti kollízió sérti a passzív választójogot - Az Ab mulasztással előidézett alaptörvény-ellenességet állapított meg (2020.07.19.)
Elmaradnak az augusztus 20-ai nyilvános ünnepségek - Várhatóan augusztus 15. után sem lehet 500 fő feletti rendezvényt tartani (2020.07.17.)
Dr. Sághi Borbála: Az elévülés szabályai a szabálysértési törvényben
Csaknem kétmillió forint pótdíjat fizetett be egy budapesti bliccelő - Közzétette a tavalyi pótdíjbefizetési toplistát a BKK (2020.07.07.)
A járvány lassítása közös ügy! - Az operatív törzs tájékoztatása - 159 büntetőeljárás, 532 helyszíni bírság, 648 szabálysértési feljelentés... (2020.04.06.)
Perselypénzt loptak a templomból, ezért börtönbe kell menniük - Erkölcsileg rendkívül elítélendőnek minősült a kisértékű lopást (2019.12.23.)
Hatékonyan a tulajdon elleni szabálysértések ellenében - Mi teszi eredményessé az előkészítő eljárást? (2019.11.08.)
szabálysértés bővebben